# Referat af bestyrelsesmøde i DH Tønder den 6.december 2021

Mødedeltagere:

Malene Jørgensen, Autismeforeningen, Formand for Kreds Sønderjylland

Thorbjørn Bergnæs, Muskelsvindfonden
Annette Leth, Muskelsvindfonden

Anne Hvidberg Jørgensen, Sind

Helle Nissen, Scleroseforeningen

Jette Moshage, Dansk Blindesamfund

Kurt Serup Poulsen. Lev Tønder

Jens Petersen, Dansk Handicapforbund

1. Velkomst med præsentation af de foreninger der var mødt op.
2. Input med Fokuspunkter for Handicaprådets arbejde den kommende periode 2022-2025.

Der var enighed om at følge op på de nedennævnte fokuspunkter i arbejdet med det nye Handicapråd 2022-25.
* Opfølgning på den vedtagne handicappolitik i 2020
* Ferie for handicappede hvert år skal være en mulighed – mindst 8 dage.
* Tidlig opsporing af neurologiske handicap. Autisme, ADHD, OCD, m.fl. Diagnosen skal stilles i aldersgruppen 0 til max. 3-årsalderen.
* Der skal være en ordentlig visitation fra kommune til kommune. Hjælpen skal kunne følge med.
* Ordentlig velkomstpakke til familier med handicappede børn. Skal være tydelig på kommunens hjemmeside.
* Aflastning til dem der har behov. Kommunen skal være opsøgende.
* Ordentlig hjælp til resten af familien til handicappede børn.
* Ansøgning til Ledsagerordning § 97 bortfalder ved 67 år – der skal arbejdes for at ansøgning om ledsageordningen fortsætter efter det 67.år. Ifølge Servicelovens § 97 er det kun muligt at blive tildelt kommunal ledsagelse i op til 15 timer om måneder, hvis borgeren er mellem 18 og 67 år på ansøgningstidspunktet.
* Inklusionen skal der følges op på.
* Ny Café 9 til udviklingshæmmede og sent udviklede.
* Førtidspension – problematikker med dem der ikke får tilkendt førtidspension.
* Løbende fokus på dagtilbud, beskyttet beskæftigelse og skoletilbud – deriblandt autismeområdet.
* Tilgængeligheden skal der være fokus på i forbindelse med Tønder Marsk initiativet.
* Stigende magtanvendelse på institutioner, deriblandt skoler og botilbud.
* Manglende handicaptoilet til træningsafdelingen på Tønder sygehus.
* Dårlige adgangsforhold til hudlæge på Tønder sygehus.
* Mødet mellem systemet og handicappede skal forbedres.
* Tilgængeligheden til IT i det offentlige.
* Lydavis til blinde
* Manglende speciallæge i øjensygdomme
1. Hvad skal vi lægge vægt på ved beslutningen om, hvem der indstilles (bl.a. om bredde og kompetencer).

Vi var enige om at sikre en bred repræsentation af forskellige typer handicap, som det fremgår af bekendtgørelsen til Handicaprådet, hvor bredden af handicaps skal afspejles i Handicaprådet.

Foruden spredning på type af handicap har vi set på bredden i forhold til:

* Om man er pårørende eller selv har et handicap
* Repræsentation af børn med handicap
* Gengangere/nye repræsentanter
* Aldersspredning
* Køn. Det er lovpligtigt, at der foreslås lige mange kvinder og mænd, når der skal indstilles til offentlige råd.

Desuden så vi på kompetencer ved de indstillede til handicaprådet, hvor vi blandt andet så på om man havde et bredt kendskab til handicapområdet.
Vi så på flg. ting: Gode samarbejdsevner og forståelse for, at rådet er et dialogforum, hvor samtale er det vigtigste redskab til øget viden og forståelse.

* Overordnet kendskab til den væsentligste lovgivning på de relevante politikområder
* Kendskab til forskellige typer handicap samt at varetage mennesker med handicaps fælles interesser
* Kendskab til DH-afdelingens holdninger og fokusområder
* Forståelse for en overordnet tilgang til rådgivningen i rådet, så der ikke tages enkeltsager op
* Evne til at samarbejde med DH-afdelingen og sikre vidensdeling på tværs, bl.a. gennem formøder og opfølgning på møderne i handicaprådet
1. Udpegning af repræsentanter og personlige stedfortrædere til det kommende Handicapråd i perioden 2022-2025.

Efter afvejning af bredde og kompetencer af de indstillede blev bestyrelsen enige om flg.:

|  |  |
| --- | --- |
| **Medlem til Handicaprådet** | **Personlig stedfortræder til Handicaprådet** |
| Helle Nissen, Scleroseforeningen |  |
| Allan Filt, Dansk Handicap Forbund | Jens Petersen, Dansk Handicap Forbund |
| Anne Hvidberg Jørgensen, Landsforeningen SIND | Annette Leth, Muskelsvindfonden |
| Kurt Serup Poulsen, Landsforeningen Lev | Eva Kjærgaard, Landsforeningen Lev |
| Jette Moshage, Dansk Blindesamfund | Thorbjørn Bergnæs, Muskelsvindfonden |
| Claus Højsgaard, CP - Spastikerforeningen | Søren Malchow, Landsforeningen for Autisme |

Der bliver arbejdet på at finde en stedfortræder for Helle Nissen, Scleroseforeningen.

1. Info om borgerrådgiverens arbejdsopgaver i Tønder Kommune.

Der blev givet en kort info om den nye Borgerrådgiver Anne Lund Petersen. Hun kommer gerne ud og fortæller om sit arbejde, og hvilke muligheder hun har med at hjælpe.
Mail: borgerraadgiver@toender.dk
Tlf.: 21 25 76 85
Hun kan træffes tirsdag, onsdag og torsdag kl. 9-15
2. Evt.

Intet

Referent: Kurt Serup Poulsen